**Öt tengelyen is biztonságban - a Hankook támogatásával keresik az ország legjobb sofőrjét**

**A Hankook a kizárólagos abroncsbeszállítója és egyben főtámogatója is az idén hetedszerre megrendezésre kerülő *5 tengelyen – biztos kézzel!* országos közlekedésbiztonsági tehergépjármű-vezetői versenynek. A vállalat a megmérettetés támogatásával is szeretné felhívni a szakma és a közvélemény figyelmét a biztonságos és szabályos közlekedés fontosságára.**

***2019. június 17.* –** 2019-ben is megrendezik az *5 tengelyen – biztos kézzel!* országos versenyt, melynek során gyakorló tehergépkocsi-vezetők mérhetik össze ügyességüket és kreativitásukat, hogy kiderüljön ki a legjobban felkészült, a járművét legmagasabb szintű vezetéstechnikai tudással és legnagyobb biztonsággal irányító sofőr. A versenyen az elmúlt években több ezer versenyző indult, akiknek a megmérettetés során többek közt manőverezési, vezetéstechnikai, rakományrögzítési, elsősegély-nyújtási és elméleti szabályismereti feladatokkal kell bizonyítaniuk rátermettségüket.

*„A verseny céljaihoz hasonlóan a Hankook is elkötelezett abban, hogy felhívja a figyelmet a közlekedéskultúra fontosságára, valamint a hivatásos tehergépkocsi-vezetők kulcsfontosságú szerepére a hatékony és biztonságos árufuvarozásban. A vállalat fejlesztéseinek fókuszában az innováció mellett a biztonságos közlekedés feltételeinek megteremtése áll, így termékkínálatunkban továbbra is kiemelt szerepet kapnak a teherabroncsok” - mondta* ***Kaliba Róbert, a Hankook Tire Budapest Kft. teherabroncs termékvonal kereskedelmi vezetője.***

A próbatételhez használt járműveken a Hankook változatos útviszonyokra kifejlesztett, úgynevezett négyévszakos abroncscsaládhoz tartozó termékeket használják. A Smart Flex AH31 bármely tengelyre felszerelhető, kialakítása egyenletes kopást és nagyobb futásteljesítményt tesz lehetővé, mindezt nagyon alacsony gördülési ellenállás mellett. A hajtott tengelyekre tervezett Smart Flex DH31 pedig kiváló vonóerőátvitelt biztosít bármilyen üzemi körülmény mellett, és garantálja a nagy futásteljesítményt.

A verseny döntőjét idén is Zsámbékon, a drivingcamp Hungary vezetéstechnikai központban rendezik meg szeptember 28-án, amelyet online selejtező és 4 elődöntő is megelőz Bicskén a Schmitz Cargobull Kft. telephelyén. A versenyre való nevezés június 14-én indul és augusztus 11-én zárul.

**# # #**

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire.com/hu)/hu

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Pacsirszky Attila**kommunikációs asszisztensTel.: +36 25 556 091pacsirszky@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |